Document ID: 31990R2267

*****
ΚΑΝΟΝΙΣΜΟΣ (ΕΟΚ) αριθ. 2267/90 ΤΗΣ ΕΠΙΤΡΟΠΗΣ
της 1ης Αυγούστου 1990
που καθορίζει για την περίοδο 1990/91 τα ρυθμιστικά ποσά που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, ορισμένων προϊόντων του αμπελοοινικού τομέα προέλευσης Ισπανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 123 παράγραφος 2,
τον κανονισμό (ΕΟΚ) αριθ. 480/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων των ρυθμιστικών ποσών που ισχύουν κατά τις συναλλαγές ορισμένων προϊόντων του αμπελοοινικού τομέα μεταξύ της Κοινότητας, με τη σύνθεσή της στις 31 Δεκεμβρίου 1985, και της Ισπανίας (1), και ιδίως το άρθρο 11,
Εκτιμώντας:
ότι η εφαρμογή των κανόνων που θεσπίζονται από τον κανονισμό (ΕΟΚ) αριθ. 480/86 οδηγεί στον καθορισμό των ρυθμιστικών ποσών, λαμβάνοντας ιδίως υπόψη τις τιμές που διαπιστώνονται στην ισπανική αγορά και στην αγορά της Κοινότητας, με τη σύνθεσή της στις 31 Δεκεμβρίου 1985·
ότι στο άρθρο 123 παράγραφος 2 στοιχείο α) της πράξης προσχώρησης προβλέπεται ότι εισπράττεται ένα ρυθμιστικό ποσό για τους επιτραπέζιους οίνους· ότι, για την κοινή εφαρμογή του μέτρου αυτού, πρέπει να καθοριστούν οι εν λόγω επιτραπέζιοι οίνοι που βρίσκονται σε στενή οικονομική σχέση με κάθε τύπο επιτραπέζιου οίνου·
ότι οι όροι που αναφέρονται στο άρθρο 123 παράγραφος 2 στοιχείο β) της πράξης προσχώρησης δεν πληρούνται· ότι, ως εκ τούτου, δεν δικαιολογείται ο καθορισμός ρυθμιστικών ποσών που να εφαρμόζονται στα προϊόντα του αμπελοοινικού τομέα εκτός των επιτραπέζιων οίνων·
ότι πρέπει να διευκρινιστεί ότι οι χρησιμοποιούμενοι κωδικοί για τα ρυθμιστικά ποσά είναι εκείνοι της συνδυασμένης ονοματολογίας, όπως ορίζονται από τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (2), όπως τροποποιήθηκε τελευταία από τον κανονισμό (ΕΟΚ) αριθ. 1672/89 (3)· ότι οι πρόσθετοι κωδικοί καθορίζονται στους πίνακες της προσθήκης του παραρτήματος του παρόντος κανονισμού και ότι ο αριθμός των αναφερόμενων πινάκων παραπέμπει στο κεφάλαιο που αναφέρεται στους δύο πρώτους αριθμούς των κωδικών της συνδυασμένης ονοματολογίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1990/91, τα ρυθμιστικά ποσά που αναφέρονται στο άρθρο 2 του κανονισμού (ΕΟΚ) αριθ. 480/86 καθορίζονται για τα προϊόντα που αναφέρονται στο παράρτημα.
Άρθρο 2
Για την εφαρμογή του παρόντος κανονισμού, θεωρούνται ότι έχουν στενή οικονομική σχέση με τον επιτραπέζιο οίνο του τύπου: Α Ι, οι λευκοί επιτραπέζιοι οίνοι που δεν υπάγονται στον τύπο Α Ι, στον τύπο Α ΙΙ ή στον τύπο Α ΙΙΙ·
Το ρυθμιστικό ποσό που εφαρμόζεται είναι εκείνο που προβλέπεται αντίστοιχα για τους επιτραπέζιους οίνους με τους οποίους βρίσκονται σε σχέση.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 1990.

Labels: 18
15
17